[इस्सै बेल्लै कनक अन्दर औन्दी ऐ। बुड्डा झट परतोइयै हत्थै आली चीजा कन्ने अपना मुंह छपैली लैन्दा ऐ। कनक इक नजर बुड्डे बक्खी दिखदी ऐ पर ओदी हालत उस पासै ध्यान देने जोग नईं। ओ किश दोले बिजन अन्दरै गी टुरी जन्दी ऐ। बुड्डा त्रेड्डी नजरी कन्ने सीतानाथ पासै दिक्खियै हसदा ऐ। ओठें पर औंगल रक्खियै चुप्प रौहन दा शारा करदा ऐ। ओदे परैन्त हत्थै दी चीज सीतानाथ गी दसदा ऐ फी टल्लें च छपैली लैन्दा ऐ ते बाहर निकली जन्दा ऐ। पल भरै परैन्त कनक औंदी ऐ ! मूंडे पर इक कपड़े दा थैला ऐ. ओदे च किश साढ़ियां-ब्लाउज़ तूड़े दे लबदे न]